minu eelmise postituse kommentaarides, millised on minu kogemused Google tekstireklaami versus Eesti bännerreklaami avaldamisel. Vastan siin eraldi postitusega.    Kõigepealt nendest reklaamidest, mis olen Googles avaldanud. Nende keskmiseks kliki hinnaks on tulnud ~1.10 kr.  See hind on olnud sama Google pakutaval kahel tekstireklaami tüübil. Esimene on Google + search network, kus on siis otsisõna põhjal näidatavad reklaamid (otsid sõna foto, saad Nagi reklaami). Teine on content network, ehk siis erinevad blogid ja veebisaidid, kes Google tekstireklaame näitavad, tehes seda veidi suvalisemalt, lehe sisu ja muud sellist analüüsides. Ainus vahe sihtimise täpsuses tuleb sisse selles, et kui minu puhul on esimese tüübi click-through rate (klikitase?) näiteks 2,11%, siis teisel  0,26%, teisel kampaanial 1,7% vs 0,14%, kolmandal 1,07% vs 0,21% jne. Keskmine klikitase on mul Google tekstireklaamidel olnud 0.43%.    Siit saame teha ühe toreda järelduse, et  . Kuigi kliki hind on mõlemas sama ja selle eest sa Googles maksad, siis pole reklaamiostja jaoks sellel muidugi mingit vahet. Suur vahe on sees aga meediapinna omanikul -  näidates reklaami õigele sihtrühmale, peab seda näitama 10 korda vähem, või siis sama hulga puhul teenid sa 10 korda rohkem raha. Nüüd võiks siia veel juurde tuua elulise näite, et kui Delfi või ÄP suudaks oma veebis kohe reklaami õigele sihtrühmale näidata, siis oleks seal reklaami all 10 korda vähem pinda. Pahad inimesed muidugi ütleks selle peale, et reklaami oleks sama palju, ainult Delfi ja ÄP teeniks 10 korda rohkem kasumit. Võta siis kinni.    Kui inimene juba on klikkinud, siis mina pole  sinu enda saidis toimuvates conversion rate'ides erinevusi näinud, registreerujateks või muu tulemuseni jõudjateks saab suhteliselt sama protsent. Seega loeb paljuski siiski kliki saamine.    Aga tagasi küsimuse juurde. Siim küsis nagi.ee bännerreklaami kohta - Nagis pole me hetkel bännerreklaami avaldanud, lihtsalt pole jõudnud seda  , seega sealse efektiivsuse kohta ei oska midagi rääkida. Olen aga  Nagi reklaami erinevates Eesti veebisaitides avaldanud. Võrdluseks Google tekstireklaamidega on ühe kliki hinnaks (mis sest, et ma ostan näitamiste arvu) tulnud - konkurendid, kõrvad kikki! - 75 senti. Keskmist klikitaset oleme suutnud hoida 1,09% peal, mis minu teada peaks Eestis väga hea tulemus olema, samas sõltub see palju ikkagi ka bännerist. Kui aga klikitase oleks näiteks 10-20 korda kehvem, 0,05%-0,1% (mis minu teada sageli Eesti turundajate puhul reklaamist üleküllastunud keskkondades juhtub), siis  oleks Google tekstireklaam neile 10-20 korda odavam/efektiivsem.    Minu jaoks on seega bännerreklaam Eesti veebisaitides olnud üle 25% odavam, kui Google tekstireklaam, enam-vähem on hind aga ikka sama, arvestades nende kahe turundusviisi erinevusi. Suurem häda Google puhul on aga see, et reklaami näitamisi ja klikke on seal siiski Eesti jaoks väga väga vähe, ükskõik mis märksõnu sa seal ka ei kasutaks või mis ala reklaami ei avaldaks. Mõne uue kliendi või kasutaja sealt saab, reaalse mahulise  tulemuse saavutamiseks tuleb aga siiski Eesti netikeskkonnas ennast reklaamida.    Kes aga oskaks öelda, millised on täna Delfi/EPL/PM/ÄP ja teiste suuremate meediakanalite bännerite klikitasemed - kahjuks pole ise üheski neist viimasel ajal reklaami teinud? Ja milliseid klikitasemeid erinevates saitides saavutavad erinevad reklaamijad? Kes oma nime all ei julge kommenteerida, pange kasvõi anonüümselt kommentaaridesse. Huvitav oleks kindlasti teistelgi üksteist võrrelda ja kogemustest rääkida, mis  tulemusi on saavutatud, mida numbrid näitavad?